12. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. 297/Τ της 20 Φεβρ./1 Μαρτ. 1958 Περί συνθέσεως της Ειδικής Γνωμοδοτικής Επιτροπής Ιαματικών Πηγών του Ε.Ο.Τ. Έχοντες υπ’ όψιν τας διατάξεις του άρθρ.9 του Ν.Δ. 3430/55 «περί τροποποιήσεως, συμπληρώσεως και καταργήσεως διατάξεων περί Ελληνικού Οργανισμού Τουρισμού και άλλων τινών διατάξεων», ως και την υπ’ αριθ. 1807/Τ της 29.8.57 απόφασιν ημών «περί συγκροτήσεως ειδικής γνωμοδοτικής Επιτροπής Ιαματικών πηγών του Ε.Ο.Τ.» δημοσιευθείσαν εις το υπ’ αριθ. 246 Φ.Ε.Κ. τεύχος Β΄ της 14.9.57, αποφασίζομεν: Ορίζομεν την σύνθεσιν της Ειδικής Γνωμοδοτικής Επιτροπής Ιαματικών Πηγών του Ελληνικού Οργανισμού Τουρισμού εκ των: 1)Γενικού Γραμματέως του Ε.Ο.Τ., ως Προέδρου. 2)Ενός τακτικού καθηγητού της Υδρολογίας και Ιατρικής Κλιματολογίας του Πανεπιστημίου Αθηνών, οριζομένου υπό της Ιατρικής Σχολής του Πανεπιστημίου, ως Αντιπροέδρου. 3)Ενός τακτικού καθηγητού της Εφηρμοσμένης Γεωλογίας και Κοιτασματολογίας του Εθνικού Μετσοβίου Πολυτεχνείου, οριζομένου υπό της Συγκλήτου του Ε.Μ.Π. 4)Ενός τακτικού καθηγητού της Παθολογικής Κλινικής του Πανεπιστημίου Αθηνών, οριζομένου υπό της Ιατρικής Σχολής του εν λόγω Πανεπιστημίου. 5)Γενικού Διευθυντού της Γεν. Διευθύνσεως Υγιεινής του Υπουργείου Κοινωνικής Προνοίας. 6)Διευθυντού της Γεωχημικής Υπηρεσίας του Υπουργείου Βιομηχανίας. 7)Αντιπροέδρου του Δ.Σ. του Ε.Ο.Τ. και 8)Διευθυντού της Διευθύνσεως Τουριστικής Οργανώσεως του Ε.Ο.Τ., ως μελών. Κατά τα λοιπά ισχύει η υπ’ αριθ. 1807/Τ π.ε. ημετέρα απόφασις. Δημοσιευθήτω δια της Εφημερίδος της Κυβερνήσεως. 103-30 18.Δ.α.9-12 Ιαματικές Πηγές 